Stina Nilsson

Täpp Karin Stina Nilsson (født 1993) er en svensk langrennsløper og tidligere skiskytter. Hun byttet fra langrenn til skiskyting i mars 2020, og tilbake til langrenn i 2024.

Som langrennsløper representerer hun IFK Mora SK på klubbnivå. Hun har gull og sølv fra vinter-OL 2018 i Pyeongchang, og hun har to VM-gull fra VM i 2019 og fem VM-sølv fra mesterskapene i 2015, 2017 og 2019. Nilsson kom på tredjeplass i Tour de Ski 2016/17. Nilsson vant tre VM-gull på juniornivå, og vant U23-klassen i verdenscupen i langrenn både i 2014/15 og 2015/16. Hun vant Vasaloppet og Birkebeinerrennet i 2025.
miniatyr|Stina Nilsson i 2015
miniatyr|Verdenscuprenn i Quebec 2019
miniatyr|Det svenske kvinnelaget som tok gull på stafetten under Ski-VM 2019
 Karriere 
Langrenn
Nilsson ble svensk juniormester i sprint i 2010 og 2011.FIS - Stina Nilsson - National Jonior Championships, besøkt 8. januar 2017.

Hun fikk sitt internasjonale gjennombrudd som juniorverdensmester i sprint individuelt i junior-VM på ski 2012 og fulgte opp året etter i junior-VM på ski 2013. I stafett i samme mesterskap ble det henholdsvis sølv og gull. I 2013 kom hun på femteplass i sprinten i VM i Val di Fiemme.

Hun representerte landet sitt i Vinter-OL 2014 i Sotsji, der hun ble utslått i semifinalen i sprinten, og hun tok bronse på lagsprinten sammen med Ida Ingemarsdotter. Nilsson tok sølv i både sprint klassisk og i lagsprint fristil under Ski-VM 2015 i Falun.  I lagsprint gikk hun også nå sammen med Ida Ingemarsdotter.

Hun vant U23-cupen i verdenscupen i langrenn 2014/15, foran Teresa Stadlober og Nathalie von Siebenthal. I VM 2015 i Falun tok hun tre sølv, i sprint, lagsprint og stafett.

I sesongen 2015/16 tok hun bronse i sprintcupen. Nilsson tok sin første verdenscupseier da hun vant sprinten i fristil i Davos 13. desember 2015.

Etter å ha vunnet sin tredje verdenscupseier i Québec i Ski Tour Canada 2016, sikret hun på nytt seier i U23-cupen i 2015/16-sesongen.

Nilsson kom på tredjeplass i Tour de Ski 2016/17. I VM 2017 i Lahtis gikk hun på Sveriges lag som tok sølv på 4 x 5 km stafett.

Hun ble olympisk mester på sprint i Vinter-OL 2018 i Pyeongchang, hvor hun også tok sølv på lagsprinten sammen med Charlotte Kalla og var med på det svenske laget som tok sølv på stafetten.

Hun tok sitt første svenske mesterskap på seniornivå da hun vant sprinten i 2018.

I VM 2019 i Seefeld gikk Nilsson ankeretappen på Sveriges lag som tok gull på 4 x 5 km stafett. De andre på laget var Ebba Andersson, Frida Karlsson og Charlotte Kalla. Nilsson vant sprintverdenscupen sesongen 2018/19. Det var første gang en svensk kvinne vant en av disiplinverdenscupene i langrenn.
Langløp

Hun vant Vasaloppet i 2025.
Hun vant også Birkebeinerrennet i 2025.

 Resultatoversikt 
 Verdenscupseiere, individuelt 
 Nr. Dato Sted Distanse Merknad 1.     Davos  Sprint fristil  2.     Planica  Sprint fristil  3.     Québec  Sprint fristil  Ski Tour Canada 2016 4.     Ruka  Sprint klassisk  5.     Val Müstair  Sprint fristil  Tour de Ski 2016/17 6.     Oberstdorf  10 km skiathlon  Tour de Ski 2016/17 7.     Oberstdorf  10 km fristil  Tour de Ski 2016/17 8.     Val di Fiemme  10 km klassisk  Tour de Ski 2016/17 9.     Falun  Sprint fristil  10.     Otepää  Sprint fristil  11.     Drammen  Sprint klassisk  12.     Québec  Sprint fristil  13.     Ruka  Sprint klassisk  14.     Davos  Sprint fristil  15.     Planica  Sprint klassisk  16.     Davos  Sprint fristil 

 Verdenscupseire, lag 
 Nr. Dato Sted Disiplin 1. 18. januar 2015  Otepää 6 × 1,2 km lagsprint fristil 2. 17. januar 2016  Planica 6 × 1,2 km lagsprint fristil

 Verdenscupen sammenlagt 
 Sesong Sammenlagt Distanse Sprint U23 Poeng Plass Poeng Plass Poeng Plass Poeng Plass 2011/12  8  93.  -  -.  8  63.  -  - 2012/13  51 67.  -  -  51  38.  -  - 2013/14  182  35.  10  72.  172  12.  -  - 2014/15  427  12.  62  41.  345  4. 4271. 2015/16  995  11.  205  23.  602  3. 995 1. 2016/17    4.  467  6.  520  2.  -  - 2017/18  650  12.  83  33.  495  2.  -  - 2018/19  1072  5.  166  20.  626  1.  -  - 2019/20  251  29.  36  46.  167  16  -  -

 Continental cup 
Enkeltseire
 Nr. Dato Sted Disiplin Cup 1. 14. januar 2012  Åsarne Sprint fristil Skandinavisk Cup 2. 21. januar 2012  Nes Sprint klassisk Skandinavisk Cup 3. 5. januar 2013  Östersund Sprint klassisk Skandinavisk Cup

Skandinavisk Cup sammenlagt
 Sesong Sammenlagt Poeng Plass 2011/12  224  10.  2012/13  210  16.  2013/14  125  25.  2014/15  60  39.  2015/16  -  - 

 Referanser 

 Eksterne lenker 


Kategori:Svenske langrennsløpere
Kategori:Svenske skiskyttere
Kategori:Olympiske mestere for Sverige
Kategori:Olympiske sølvmedaljevinnere for Sverige
Kategori:Olympiske bronsemedaljevinnere for Sverige
Kategori:Verdensmestere i langrenn
Kategori:Juniorverdensmestere i langrenn
Kategori:Deltakere under Ski-VM 2013
Kategori:Deltakere for Sverige under Vinter-OL 2014
Kategori:Langrennsløpere under Vinter-OL 2014
Kategori:Medaljevinnere under Vinter-OL 2014
Kategori:Deltakere under Ski-VM 2015
Kategori:Deltakere under Ski-VM 2017
Kategori:Deltakere for Sverige under Vinter-OL 2018
Kategori:Langrennsløpere under Vinter-OL 2018
Kategori:Medaljevinnere under Vinter-OL 2018
Kategori:Deltakere under Ski-VM 2019
Kategori:Olympiske medaljevinnere i langrenn
Kategori:Langrennsløpere tilknyttet Vasaloppet
Kategori:Langrennsløpere tilknyttet Birkebeinerrennet